laion/Wikipedia-Exotic huggingface dataset:
Sääreots (saar)

Sääreots on Saare maakonnas Saaremaa vallas Kõinastu küla alal asuv 19,4 hektari suurune saar. Saare rannajoone pikkus on 2,3 kilomeetrit. Saar asub 1,5 kilomeetrit Koguvast põhja pool. Saar on liivase pinnamoega. Saar kuulub Väikese väina hoiuala koosseisu ja on looduskaitse all. Sääreots Eesti looduse infosüsteemis
Alvitas

Alvitas on küla (endine alev) Leedus Vilkaviškise rajoonis Šeimena vallas. Küla asub Alvitase järve ja Širvinta jõe kaldal. Küla lähistel asub Alvitase raudteepeatus. Alvitases on postkontor ja raamatukogu, sealne põhikool asub Maldėnai külas. Vaatamisväärsusteks on 1824. aastal valminud katoliku kirik ja vana viinavabriku kompleks. Küla järgi on nimetatud Oandu lademe Alvitase kihistu. 1561. aastal rajati Paširvintysi mõis, mis kuulus Bona Sforzale. Selle juures asunud Alvitase küla on esmamainitud 1590. aastal. 1815. aastal ehitati sinna esimene kirik. Kuni XVII sajandini kandis küla nime Paširvintys, seejärel hakkas see kandma Järvelt saadud nime. Järv omakorda sai nime Paširvintysi mõisa varasemate omanike, sakslastest Halwittide järgi. 1650. aastal sai Alvitas aleviks. 1685. aastal avati seal kihelkonnakool. 1688. aastal sai alev turuplatsi ja kinnitati sealsed kauplemisprivileegid. XVIII sajandi teisel poolel rajas Antoni Tyzenhaus sinna Alvitase mõisa. XIX sajandil rajati mõisa juurde tellistest viinavabriku hoone, mille omanikuks oli osaliselt ka kohalik põllumeeste selts. Esimese maailmasõja ajal põles vabrik maha. 1918. aastal vabrik taastati. Aastail 1918–1920 püstitati järve kaldale kabel, mälestamaks Vabadussõjas langenuid. Sinna maeti ka sõjas hukkunud 15 Alvitase vabatahtlikku. 1930. aastal rajati Alvitasesse meierei. Teise maailmasõja ajal põles maha Alvitase koolimaja, kus oli õppinud Salomėja Nėris. Hävis ka Alvitase kirik, nii et sõjajärgsetel aastatel täitis kiriku funktsioone kirikuaias asunud Gauronskiste suguvõsa hauakabel-mausoleum. Nõukogude perioodil oli küla kohaliku kolhoosi halduskeskus. 2001. aastal oli külas 501 elanikku. Alvitase mõisakompleks Alvitase järv Kiriku taastamistööd Gauronskiste suguvõsa hauakabel-mausoleum Alvitas [1] LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 31-32 Küla portaalis vietoves.Lt
Harika Dronavalli

Harika Dronavalli (sündinud 12. jaanuaril 1991 Guntūri ringkonnas Andhra Pradeshis) on india maletaja, rahvusvaheline suurmeister (2011). Dronavalli tuli 2009. aastal India ja 2011. aastal Aasia naiste malemeistriks. 2008. aastal võitis ta Gaziantepis naisjuunioride maailmameistrivõistlused. Naiste maailmameistrivõistlustel pääses Dronavalli 2010. aastal MM-i turniiril Antakyas veerandfinaali. 2012. aastal MM-i turniiril Hantõ-Mansiiskis jõudis ta poolfinaali, kus kaotas Antoaneta Stefanovale ja 2015. aastal MM-i turniiril Sotšis kaotas ta poolfinaalis Marija Muzõtšukile. 2017. aastal MM-i turniiril Teheranis sai ta turniiritabelis 4. asetuse ja mängis enda taas poolfinaali, kus tal tuli vastu võtta kaotus Tan Zhongyile. Dronavalli sai FIDE-lt 2004. aastal naiste suurmeistri, 2007. aastal rahvusvahelise meistri ja 2011. aastal rahvusvahelise suurmeistri nimetuse.  Harika Dronavalli – pildid, videod ja helifailid Wikimedia Commonsis Harika Dronavalli FIDE andmebaasis
Antoaneta Stefanova

Antoaneta Stefanova (bulgaaria keeles Антоанета Андонова Стефанова; sündinud 19. aprillil 1979 Sofias) on bulgaaria maletaja ja maletreener, naiste maailmameister (2004–2006), rahvusvaheline suurmeister (2002), FIDE vanemtreener (2015). Stefanova tuli 1995. aastal Bulgaaria naiste malemeistriks ja 2002. aastal Varnas Euroopa naiste malemeistriks. Lisaks on ta Euroopa meistrivõistlustelt saanud kaks hõbe- (2007, 2011) ja kaks pronksmedalit (2004, 2016). Naiste maailmameistrivõistlustel võitis Stefanova 2004. aastal MM-i turniiril Moskvas poolfinaalis Maia Tšiburdanidzet ja finaalis Jekaterina Kovalevskajat. 2006. aastal MM-i turniiril Jekaterinburgis sai ta turniiritabelis 1. asetuse, kuid kaheksandikfinaali ei pääsenud. 2008. aastal MM-i turniiril Naltšikis kaotas ta veerandfinaalis Pia Cramlingile. 2012. aastal MM-i turniiril Hantõ-Mansiiskis võitis ta poolfinaalis Harika Dronavallit, kuid kaotas finaalis Anna Ušeninale. 2017. aastal MM-i turniiril Teheranis kaotas ta veerandfinaalis Marija Muzõtšukile. Stefanova sai FIDE-lt 1997. aastal rahvusvahelise meistri ja 2002. aastal rahvusvahelise suurmeistri nimetuse.  Antoaneta Stefanova – pildid, videod ja helifailid Wikimedia Commonsis Antoaneta Stefanova FIDE andmebaasis
Anna Ušenina

Anna Jurijivna Ušenina (ukraina keeles Анна Юріївна Ушеніна; sündinud 30. augustil 1985 Harkivis) on ukraina maletaja, maailmameister (2012–2014), rahvusvaheline suurmeister (2012). Ušenina tuli 2015. aastal Ukraina naiste malemeistriks. Euroopa naiste meistrivõistlustel võitis ta 2016. aastal kuldmedali ning 2008. ja 2018. aastal pronksmedali. Naiste maailmameistrivõistlustel jõudis Ušenina 2008. aastal MM-i turniiril Naltšikis veerandfinaali. 2012. aastal MM-i turniiril Hantõ-Mansiiskis alistas finaalis Antoaneta Stefanova ja tuli maailmameistriks. Ušenina sai FIDE-lt 2001. aastal naiste rahvusvahelise meistri, 2003. aastal naiste suurmeistri, 2007. aastal rahvusvahelise meistri ja 2012. aastal rahvusvahelise suurmeistri nimetuse.  Anna Ušenina – pildid, videod ja helifailid Wikimedia Commonsis Anna Ušenina FIDE andmebaasis
Luige (Kiili)

Luige on alevik Harju maakonnas Kiili vallas. Endine Luige küla sai aleviku staatuse 18. augustil 2008. 2019. aastal liideti Luige alevikuga senise Tammejärve küla asustatud kaguosa. Sausti–Kiili tee Maa-amet, vaadatud 21.11.2020. Statistikaameti statistika andmebaas, vaadatud 10.09.2023. Eesti haldus- ja asustusjaotuse klassifikaator, vaadatud 7.07.2022.
Aleksandra Kostenjuk

Aleksandra Konstantinovna Kostenjuk (vene keeles Александра Константиновна Костенюк; sündinud 23. aprillil 1984 Permis) on vene maletaja, maailmameister (2008–2010), rahvusvaheline suurmeister (2004). Kostenjuk on kahekordne Venemaa naiste malemeister (2005, 2016). 2004. aastal tuli ta Euroopa naiste malemeistriks. Naiste maleolümpiatel 2010. 2012. ja 2014. aastal võitis ta Venemaa naiskonna koosseisus kuldmedali. Naiste maailmameistrivõistlustel jõudis ta 2001. aastal MM-i turniiril Moskvas finaali, kus kaotas maailmameistriks tulnud Zhu Chenile. 2008. aastal MM-i turniiril Naltšikis alistas ta finaalis Hou Yifani ja tuli maailmameistriks. Järgmistel MM-i turniiril Antakyas (2010) sai Kostenjuk turniiritabelis esimese asetuse, kuid kaheksandikfinaalis pidi alla vanduma hiinlanna Ruan Lufeile. 2017. aastal MM-i turniiril Teheranis jõudis ta poolfinaali, kus kaotas Anna Muzõtšukile. 2018. aastal MM-i turniiril Hantõ-Mansiiskis jõudis ta poolfinaali, kus kaotas hiinlanna Ju Wenjunile. Mais 2019 jäi Kostenjuk Kaasanis toimunud 8 osavõtjaga pretendentide turniiril 7. kohale. Kostenjuk sai FIDE-lt 1997. aastal naiste rahvusvahelise meistri, 1998. aastal naiste suurmeistri, 2000. aastal rahvusvahelise meistri ja 2004. aastal rahvusvahelise suurmeistri nimetuse. Ta on abielus malesuurmeister Pavel Treguboviga. Koos 43 teise Venemaa tippmaletajaga allkirjastas ta avaliku kirja Vladimir Putinile, milles protesteeriti Venemaa sissetungi vastu Ukrainasse. 'Stop the war.' 44 Top Russian Players Publish Open Letter To Putin chess.com, 20. aprill 2022 Aleksandra Kostenjuk FIDE andmebaasis
Ahjusuu

Ahjusuu oli nelinurkne, vahel ka ümar kaarvõlviga avaus ahju esiküljel. Ümar ahjusuu ehitati mõnikord põhjata pajast. Leivaküpsetamise ajal suleti ahjusuu puitluugiga. Toitu valmistati ahjusuu ees lahtisel leel. ahjuauk ahjuesine ahjukivi ahjukülg ahjukumm ahjulagi ahjuluud ahjulääv ahjukülg ahjupealne ahjupõrand ahjuredel ahju suitsuauk ahjusüda ahju võlvkaar reheahi Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 8 Reheahi, Eesti Rahva Muuseum
Jekaterina Lagno

Jekaterina Aleksandrovna Lagno (vene keeles Екатерина Александровна Лагно; ukraina keeles Катерина Лагно Katerõna Lahno; sündinud 27. detsembril 1989 Lvivis) on Venemaa maletaja, rahvusvaheline suurmeister (2007). Lagno on venekeelne, pärit vene-ukraina perekonnast. Ta mängis rahvusvahelistel malevõistlustel Ukraina eest. Märtsis 2014 ilmus meedias teade, et Lagno esitas taotluse Venemaa kodakondsuse saamiseks ja kavatseb mängida Venemaa eest. Ukraina maleföderatsioon esitas FIDE-le protesti. FIDE seda ei rahuldanud. Augustis 2014 naiste maleolümpial Tromsøs mängis Lagno võitjaks tulnud Venemaa naiskonna koosseisus. Ta tuli 15-aastaselt 2005. aastal Euroopa naiste malemeistriks. Teist korda tuli ta meistriks 2008. aastal. Lagno on mänginud naiste maailmameistrivõistlustel: pääses 2018. aastal MM-i turniiril Hantõ-Mansiiskis finaali (kus kaotas turniiri võitnud Ju Wenjunile) ning 2010. aastal Antakyas veerandfinaali. Mais 2019 jagas Lagno Kaasanis toimunud MM-i pretendentide turniiril 3.–4. kohta. Ta sai FIDE-lt 2001. aastal naiste rahvusvahelise meistri, 2003. aastal naiste suurmeistri ja 2007. aastal rahvusvahelise suurmeistri nimetuse. Lagno on abielus vene malesuurmeistri Aleksandr Grištšukiga. Varem oli ta abielus prantsuse suurmeistri Robert Fontaine'iga. Ukraina teeneline meistersportlane  Jekaterina Lagno – pildid, videod ja helifailid Wikimedia Commonsis Jekaterina Lagno FIDE andmebaasis
Ahjusüda

Ahjusüda oli ahjulõõride vahesein. Vahesein oli nähtav ahju seinaaugust. Lõõridega ahju nimetati mõnes kohas ka südamega ahjuks. ahjuauk ahjuesine ahjukivi ahjukülg ahjukumm ahjulagi ahjuluud ahjulääv ahjukülg ahjupealne ahjupõrand ahjuredel ahju suitsuauk ahjusuu ahju võlvkaar reheahi Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 8 Reheahi, Eesti Rahva Muuseum
Ahju võlvkaar

Ahju võlvkaar oli kerisekivide kandekonstruktsioon. Kivivõlv laoti puust aluskaarele. Vahel ehitati võlv puust tõrre abil - tõrs pandi ahjupõrandale ja võlv laoti tõrre kumeruse järgi selle peale. Kui ahi oli valmis, tehti tõrre sisse tuli ning see põletati. ahjuauk ahjuesine ahjukivi ahjukülg ahjukumm ahjulagi ahjuluud ahjulääv ahjukülg ahjupealne ahjupõrand ahjuredel ahju suitsuauk ahjusuu ahjusüda reheahi Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 8 Reheahi, Eesti Rahva Muuseum
Dmitri Bubrihh

Dmitri Bubrich (vene keeles Дмитрий Владимирович Бубрих; 25. juuli (vkj 13. juuli) 1890 Peterburi – 30. november 1949 Leningrad) oli vene keeleteadlane. Bubrich lõpetas 1913. aastal Peterburi Imperaatorliku Ülikooli ja seejärel töötas samas ülikoolis. Alates 1920. aastast oli ta Herzeni-nimelise Petrogradi Riikliku Pedagoogilise Instituudi õppejõud. Alatas 1922. aastast oli ta Petrogradi Riikliku Ülikooli õppejõud, alates 1925. aastast oli Leningradi Riikliku Ülikooli soome-ugri keeleteaduse kateedri juhataja. Aastatel 1934–1949 oli ta lisaks ka NSV Liidu Teaduste Akadeemia Keele ja Mõtlemise Instituudi soome-ugri sektori juhataja. Ühtlasi oli ta aastatel 1947–1949 NSV Liidu Teaduste Akadeemia Karjala-Soome osakonna Ajaloo, Keele ja Kirjanduse Instituudi direktor. Teaduste doktori kraadi sai ta 1937. aastal, 1946. aastast oli NSV Liidu Teaduste Akadeemia korrespondentliige. Dmitri Bubrich pani aluse soome-ugri keeleteadusele Nõukogude Liidus. "Севернокашубская система ударения" (1924) "Карелы и карельский язык" (1932) "Грамматика карельского языка" (1937) "Эрзя-мордовская грамматика-минимум" (1947) "Историческая фонетика удмуртского языка (сравнительно с коми языком)" (1948) "Историческая фонетика финского-суоми языка" (1948) "Грамматика литературного коми языка" (1949) "Историческая грамматика эрзянского языка" (1953) "Историческая морфология финского языка" (1955) "Диалектологический атлас карельского языка" (1997) Бубрих Дмитрий ptzgovorit.ru Бубрих Дмитрий Владимирович megabook.ru Дмитрий Бубрих peoples.ru Бубрих Дмитрий Владимирович Институт языка, литературы и истории Карельского научного центра Российской академии наук (ИЯЛИ КарНЦ РАН)
Tähk-rebashein

Tähk-rebashein (Amaranthus retroflexus) on liik rebasheinaliste sugukonda rebasheina perekonda kuuluv üheaastane rohttaim. Lehed munajad, tömbitipulised. Õisik tipmine, tihe, alumises osas harunenud, külgmistest osaõisikutest on tipmine osaõisik pikem. Õiekattelehekesi 5. Looduslikult levinud Põhja-Ameerikas, täpsemalt USA lõuna- ja kaguosas. Praeguseks levinud kõikide kontinentide soe- ja parasvöötmetes. Eestis esmakordselt leitud 19. sajandi esimesel poolel (vanim herbaareksemplar 1850). Nüüdisajal Eestis levinud umbrohuna eeskätt kartulipõldudel (seemned levivad sõnnikuga) peamiselt Lääne-Eestis, hajusalt ka mujal. Algselt leitud tulnuktaimena raudteejaamadest, elevaatorite ümbruses jne. Taim on söödav, ent lehed sisaldavad oblikhapet ning nitraadirikkal mullal ka nitraate, seetõttu on toiduks kasutamisel soovitatav keeduvesi ära valada. Seemned on söödavad toorelt või kuumtöödeldult. Veistele ja sigadele peetakse ohtlikuks oblikhappe sisalduse tõttu. "Amaranthus retroflexus — tähk-rebashein". Eesti taimede uue levikuatlase tööversioon. 2018. Tähk-rebashein andmebaasis eElurikkus
Kaoseteooria

Kaoseteooria on matemaatika haru, mis uurib deterministlike võrranditega kirjeldatavate keerukate dünaamiliste süsteemide korrapäratut, juhusliku protsessiga sarnanevat käitumist. Kaoseteooria on valdkondadeülene teooria, milles väidetakse, et kaootilise komplekssüsteemi näivalt juhusiku käitumise taga peituvad süsteemne alustruktuur, pidev tagasiside, kordused, enesesarnasus, fraktalid ja iseorganiseeruvus. Liblikaefekt kirjeldab, kuidas deterministliku mittelineaarse süsteemi ühe oleku väike muutus võib kaasa tuua suure erinevuse süsteemi hilisemas olekus ehk süsteem on äärmiselt tundlik algtingimuste suhtes. Tuntud reaaleluline metafoor antud süsteemide piltlikustamiseks on ütlusː "liblika tiivalöök Brasiilias võib tekitada orkaani Texases". Esimeste seas avastas dünaamilise süsteemi kaootilisuse Henri Poincaré. 1880. aastal kolme keha probleemi uurides leidis ta, et gravitatsioonijõuga seotud kolme keha süsteemis on peale perioodiliste orbiitide olemas ka mitteperioodilised, nii-öelda kaootilised orbiidid. Üks tänapäevase kaoseteooria loojaid on USA matemaatik ja meteoroloog Edward Norton Lorenz (1917–2008). Tema sõnastas 1960. aastatel niinimetatud liblikaefekti: väga väikesed algandmete muutused võivad kutsuda esile täiesti erinevad lõpptulemused. Tänapäeval on kaoseteooriast kujunenud oluline teadusharu, millel on oma seaduspärasused ja mida rakendatakse peaaegu kõigis valdkondades. Boeing (2015). "Chaos Theory and the Logistic Map". Journal of the Optical Society of America B Optical Physics. 3 (5): 741. Vaadatud 16. juulil 2015. "Kaoseteooria". TEA entsüklopeedia. Vaadatud 20.08.2019. Ülo Lepik, Jüri Engelbrecht, "Kaoseraamat", Tallinn, Teaduste Akadeemia Kirjastus, 1999.
Jevgeni Bokarjov

Jevgeni Bokarjov (vene keeles Евгений Алексеевич Бокарёв; 25. veebruar (vkj 12. veebruar) 1904 Sredni Jegorlõki küla, Stavropoli kubermang (tänapäeval Rostovi oblast) – 11. märts 1971 Moskva) oli vene keeleteadlane, dagestani keelte spetsialist ja esperantoloog. 1925. aastal lõpetas ta Rostovi Ülikooli ja töötas seejärel õpetajana. Alates 1931. aastast töötas Bokarjov Dagestani Pedagoogilises Instituudis, kandidaadidissertatsiooni kaitses 1937. aastal. Aastatel 1941–1946 teenis Balti laevastikus. Alates 1956. aastast osales Nõukogude Liidu esperantoliikumises. Alates 1946. aastast töötas ta vanemteadurina NSV Liidu Teaduste Akadeemia Keele ja Mõtlemise Instituudis (Институт языка и мышления АН СССР), alates 1950. aastast NSV Liidu Teaduste Akadeemia Keeleteaduse Instituudis. Lisaks oli ta aastatel 1952–1955 ajakirja Voprossõ Jazõkoznanija vastutav sekretär. "Цезские (дидойские) языки Дагестана" (1959) "Младописьменные языки народов СССР" (1959) "О соотношении синхронного анализа и исторического изучения языков" (1960) "Русско-эсперантский словарь" (1966) "Эсперанто-русский словарь" (1974, 1982) "Сравнительно-историческая фонетика восточнокавказских языков" (1981) Евгений Алексеевич Бокарёв slavik.babil.komputilo.org
Heeringalised

Heeringalised (Clupeiformes) on luukalade selts, mille hulka kuuluvad heeringlaste (Clupeidae) ja anšoovislaste (Engraulidae) sugukonnad. Seltsi kuulub umbes 405 liiki üheteistkümnes sugukonnas: Selts Clupeiformes (heeringalised) perekond †Histiothrissa perekond †Santanaclupea perekond †Spratticeps infraselts Denticipitoidei sugukond Denticipitidae infraselts Clupeoidei perekond †Nolfia perekond †Pseudoellima sugukond †Cynoclupeidae sugukond Engraulidae (anšoovislased) alamperekond Coiliinae alamperekond Engraulinae sugukond Spratelloididae sugukond Pristigasteridae alamperekond Pristigasterinae alamperekond Pelloninae sugukond Chirocentridae (huntheeringlased) sugukond Dussumieriidae sugukond Clupeidae (heeringlased) sugukond Ehiravidae sugukond Alosidae (sealhulgas sardiinid) sugukond Dorosomatidae Rainer, Froese; Pauly, Daniel (toim-d). "Order Summary for Clupeiformes". FishBase. Vaadatud 22. jaanuaril 2024. Lavoue ´ S; Miya M; Musikasinthorn P; Chen W-J; Nishida M (2013). "Mitogenomic Evidence for an Indo-West Pacific Origin of the Clupeoidei (Teleostei: Clupeiformes)". PLOS ONE. 8 (2): e56485. Bibcode:2013PLoSO...856485L. DOI:10.1371/journal.pone.0056485. PMC 3576394. PMID 23431379. De Figueiredo, Francisco J. (21. juuli 2009). "A new marine clupeoid fish from the Lower Cretaceous of the Sergipe-Alagoas Basin, northeastern Brazil". Zootaxa. 2164 (1): 21–32. DOI:10.11646/zootaxa.2164.1.2. ISSN 1175-5334. Francisco J. De Figueiredo (2009). "A new clupeiform fish from the Lower Cretaceous (Barremian) of Sergipe-Alagoas Basin, Northeastern Brazil". Journal of Vertebrate Paleontology. 29 (4): 993–1005. Bibcode:2009JVPal..29..993D. DOI:10.1671/039.029.0402. S2CID 220436023. Malabarba, Maria C.; Dario, Fabio Di (2017). "A new predatory herring-like fish (Teleostei: Clupeiformes) from the early Cretaceous of Brazil, and implications for relationships in the Clupeoidei". Zoological Journal of the Linnean Society. 180 (1): 175–194. "heeringalised - Eesti Entsüklopeedia". Eesti Entsüklopeedia. 2011. Vaadatud 22. jaanuaril 2024.
Eesti suursaadik Lätis

Eesti suursaadik Lätis on Eesti volitatud suursaadik Lätis. Suursaadik resideerib Eesti suursaatkonnas Riias. 1920–1922 Aleksander Hellat (alguses ajutine asjur) 1922–1928 Julius Seljamaa 1928–1931 Eduard Virgo 1933–1937 Karl Menning 1937–1940 Hans Rebane 1992–1993 Leili Utno 1994–1998 Toomas Tiivel 1998–2002 Juhan Haravee 2002–2006 Toomas Lukk 2006–2010 Jaak Jõerüüt 2010–2014 Mati Vaarmann 2014–2018 Tõnis Nirk 2018–2022 Arti Hilpus alates 2022 Eerik Marmei Läti suursaadik Eestis http://vm.ee/et/riigid/Läti?display=relations[alaline kõdulink] (vaadatud 29.03.2019) https://riga.mfa.ee/embassy-contacts/history-of-the-embassy/
Kolme keha probleem

Kolme keha probleem on tuntud probleem füüsikas ja klassikalises mehaanikas, milles antakse ette kolme keha algasukohad ja algkiirused (impulsid) ja lahendatakse antud süsteem kolme punktmassi järgnevate liikumiste jaoks vastavalt Newtoni seadustele ja Newtoni gravitatsiooniteooriale. Kolme keha probleem on erijuht üldisemast n-keha probleemist. Erinevalt kahe keha probleemist puudub kolme keha probleemil lõpliku kujuga lahend kõikide algtingimuste jaoks. June Barrow-Green, "The Three-Body Problem", The Princeton Companion to Mathematics,lk 726–28, Princeton University Press, 2008
Vladimir Varankin

Vladimir Varankin (vene Владимир Валентинович Варанкин; 12. novembril (vkj 30. oktoober) 1902 Nižni Novgorod – 3. oktoober 1938 Moskva) oli vene ajaloolane, esperantoloog ja esperantokeelne kirjanik. Vladimir Varankin oli esperantist alates 1919. aastast. 1920. aastal organiseeris ta Nižni Novgorodi kubermangus 40 esperantoringi. 1921. aastal loodi Peterburis Nõukogude Vabariikide Esperantistide Liit ja Varankin valiti selle keskkomiteesse. Sõjaväeteenistuse järel oli ta Moskvas Võõrkeelte Kooli direktor ja alates 1935. aastast Moskva Ajaloo-Arhiivinduse Instituudi üldajaloo kateedri juhataja. 1933. aastal ilmus Varankinil Amsterdamis esperantokeelne romaan "Metropoliteno" ("Metroo"). Ööl vastu 8. veebruari 1938 arreteeriti Vladimir Varankin süüdistatuna trotskistlikus terroritegevuses. 3. oktoobril 1938 toimunud kohtuistungil mõisteti ta surma. 11. mail 1957 rehabiliteeriti Vladimir Varankin postuumselt. Vladimir Varankin kaj lia libro esperanto.mv.ru Varankin, Metropoliteno, 1933, 1977 ipernity.com Владимир Варанкин Esperanto en Rusio
John Ford (näitekirjanik)

John Ford (17. aprill 1586 Ilsington, Devon, Inglismaa – u 1639) oli inglise renessansiaegne näitekirjanik ja luuletaja, Charles I valitsusaja üks tuntumaid dramaturge. Ehkki Fordi esimesed teosed avaldati juba 1606. aastal, sai ta tuntuks alles draamateostega, mida ta oli kirjutama hakanud 1620. aastatel. Algul tegutses Ford koostöös tuntud näitekirjanikega nagu Thomas Dekker, John Webster ja William Rowley, kümnendi lõpupoole aga omal käel. Fordi tuntuim teos on intsestiteemaline tragöödia "'Tis Pity She's a Whore" (1633), mille pealkirja on hiljem sageli muudetud. Skandaalsusele vaatamata kuulub näidend inglise kirjandusklassikasse ning sellest on tehtud kaks filmiversiooni (Rootsis 1966. ja Belgias 1978. aastal). Konfliktid kire, südametunnistuse, moraali ja seaduste vahel on Fordi näidendite läbiv teema, samuti kui huvi abnormaalse psühholoogia vastu. Tugevat mõju ta teostele avaldas Robert Burtoni "Melanhoolia anatoomia". "'Tis Pity She's a Whore" andis nime inglise laulja David Bowie laulule "'Tis a Pity She Was a Whore" (2014; plaadil "Blackstar" 2016). Nagu mitmete teistegi Inglise kodusõja eelsete näitekirjanike puhul, on ka Fordi paljud teosed hävinud. Teada on kuus näidendit, mille ta lõi kaasautorina (autorsuse üle vaieldi tihti kuni 2017. aastani, mil ilmunud John Fordi kogutud teoste II köites toimetaja Brian Vickers autorsusprobleeme põhjalikult analüüsis) ning kaheksa säilinud sooloteost. Kaasautorina: "The Laws of Candy" (1620; trükis 1647), koos Philip Massingeriga; "The Witch of Edmonton" (1621; trükis 1658), koos Thomas Dekkeri ja William Rowleyga; "The Welsh Ambassador" (1623; trükis 1920), koos Dekkeriga; "The Spanish Gypsy" (litsents 9. juuli 1623; trükis 1653), koos Dekkeri, Thomas Middletoni ja Rowleyga; "The Sun's Darling" (litsents 3. märts 1624; revideeritud 1638–39; trükis 1656), koos Dekkeriga; "The Fair Maid of the Inn" (1626; trükis 1647), koos Massingeri, John Websteri ja John Fletcheriga. Ainsa autorina: "The Queen" (1627; trükis 1653); "The Lover's Melancholy" (litsents 24. november 1628; trükis 1629); "The Broken Heart" (1629; trükis 1633); "'Tis Pity She's a Whore" (1631; trükis 1633); "Love's Sacrifice" (1632; trükis 1633); "Perkin Warbeck" (1633; trükis 1634); "The Fancies Chaste and Noble" (1636; trükis 1638); "The Lady's Trial" (litsents 3. mai 1638; trükis 1639). Ford kirjutas ka ohtralt luulet, sealhulgas 1613. aastal pika usulise poeemi "Christ's Bloody Sweat" ("Kristuse verine higi"). 1920. aastatel lõi Fordi palale "Beauty's Beauty" muusika Austraalia helilooja John Gough. Stavig, Mark. John Ford and the Traditional Moral Order. Madison, WI, University of Wisconsin Press, 1968. The John Ford Editorial Project at the Institute of English Studies, Brian Vickers John Fordi kogutud teoste 1831. aasta väljaanne Internet Archive'is: I köide, II köide